PMIndiaData/PMIndiaSum huggingface dataset:
ভারত সরকারগী মিনিস্ত্রি ওফ ইলেকত্রোনিক্স এন্দ ইনফোরমেসন তেক্নোলোজি(মৈতি)গী মখাদা বিসাগ অসি বিসাগ(এন) হায়না শেমগৎপদা মন্ত্রীমন্দলনা অয়াবা পীরে

ভারত সরকারগী মিনিস্ত্রি ওফ ইলেকত্রোনিক্স এন্দ ইনফোরমেসন তেক্নোলোজি(মৈতি)গী মখাদা লৈরিবা ভাসকারাচারয়া নেসনেল ইন্সতিতুৎ ওফ স্পেস এপ্লিকেসন এন্দ জিওইনফোরমেতিক্স(বিসাগ), গুজরাত অসি ভাসকারাচারয়া নেসনেল ইন্সতিতুৎ ওফ স্পেস এপ্লিকেসন এন্দ জিওইনফোরমেতিক্স(বিসাগ(এন)) হায়না পুখৎপদা প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে । কান্নবশিং 1. a. থবক হেন্না ফগৎনবা অমসুং অনৌবা থবকশিং পাংথোক্নবা বিসাগতা হৌজিক থবক তৌরিবা মীওইশিং অসি নেসনেল লেবেলগী ইন্সতিতুৎ অমদা চংবা য়ারগনি b. পাংথোক্কদবা থবকশিং পাকথোক-চাউথোকহনবদা মতেং পাংগনি c. পাংথোক্কদবা থবকশিং পাকথোক-চাউথোকহনবা অমসুং জি আই এস প্রোজেকশিং পায়খৎপদা খুদোংচাবা হেনগনি d. পাংথোক্কদবা থবকশিং পাকথোক-চাউথোকহনবা, রিছাস অমসুং দিবলপমেন্ত অমসুং তেক্নোলোজিগী থবকশিংদা মতেং পাংগনি e. থৌরাং অমসুং অফবা লৈঙাক লৈহনদুনা ৱারেপ লৌবগী থবকশিংদা খুদোংচাবা হেনগৎহনগনি নুঙগীৱারোল বিসাগ অসি হৌজিক গুজরাতকী গান্ধীনগরদা লৈবা গুজরাত সরকারগী সাইন্স অমসুং তেক্নোলোজি দিপার্তমেন্তগী স্তেদ এজেন্সি অমনি । মসি সোসাইতি অমসুং ত্রস্ত অমা ওইনা অহমেদবাদকী চেরিতি কম্মিসন্নরদা রেজিস্তার তৌরি । গুজরাত সরকারগী চীফ সেক্রেতরিনা মসিগী গভর্নিং বোদিগী চেয়র ওইরি । এজেন্সি অসিনা হিরম কয়াদা মীয়াম শরুক য়ানবা অমসুং থোংমান্না চাউখৎনবা থবক পায়খৎলি । স্পেসতা য়ুমফম ওইবা রিমোত সেন্সিং তেক্নোলোজি য়াওনা স্পেস তেক্নোলোজিশিং, সেতিলাইত কম্মুনিকেস অমসুং জিওইনফোরমেতিক্সনা খুন্নাইগী শেন-থুমগী ফিবম ফগৎহনবদা শিংথাবা য়ানা মতেং পাংলি । মসি অনৌবা ওর্গনাইজেসন অমা নত্তে, অদুবু হৌজিক লৈরিবা বোদি অসি রাজ্য সরকারগী ওইবগী মহুত্তা ভারত সরকারগী মখাদা মনিংতম্বা সাইন্সকী লমদা থিজিনবা বোদি অমা ওইহনবনি , মসিগী থবক অসিগীদমক মিনিস্ত্রিনা মখাগী মরুওইবা থবকশিং অসি পায়খৎলে : – 1. মৈতিগী সেক্রেতরিনা চেয়রমেন ওইরগা মাইন্স মিনিস্ত্রি, সাইন্স অমসুং তেক্নোলোজি মিনিস্ত্রিগী মীহুৎশিং অমসুং আর্থ সাইন্সেস মিনিস্ত্রিগী হান্নগী সেক্রেতরি য়াওবা এক্সপার্ত কম্মিতি অমা শেম্লে । ২০১৯গী জনুৱারি ২৮দা পাংথোকখিবা মীফমদা ৱাফম অসি এক্সপার্ত কম্মিতিনা পুখৎলকখি । 2. ৱাফম অসি খন্ননবা কম্মিতি ওন ইস্তব্লিসমেন্ত এক্সপেন্দিজর(সি ই ই)দা থমখি । ফাইনান্স মিনিস্ত্রিগী এক্সপেন্দিজর দিপার্তমেন্তগী সেক্রেতরিনা চেয়রমেন ওইদুনা সি ই ইগী মীফম ২০১৯গী অগস্ত ৬তা পাংথোকখি । মীফম অদুদা নিতি অয়োগ, ফাইনান্স মিনিস্ত্রি অমসুং সাইন্স অমসুং তেক্নোলোজি মিনিস্ত্রিগী মীহুৎশিং শরুক য়াখি । সি ই ইনা ৱাফম অদু পুখৎলকখি ।
প্রধান মন্ত্রী শ্রী নরেন্দ্রা মোদীনা ইজরেলগী প্রধান মন্ত্রীগা লোয়ননা তেলেফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙরাং নুমিদাংৱাইরম ইজরেলগী প্রধান মন্ত্রী শ্রী বেঞ্জামিন নেতন্যহুগা লোয়ননা তেলেফোন্দা ৱারী শানখ্রে। লুচিংবশিংনা নাকল অনিগী মরক্তা লৈনরীবা মরীশিংদা থোইদোক হেন্দোক্না খুমাং চাউশিল্লিবশিং নৌহৌনা য়েংশিনখি। মখোয়না মালেম পুম্বদা থোকহল্লিবা কোভিদ-১৯গা মরী লৈননা মালেমগী ওইরক্লিবা ফিভমদা মিৎয়েংশিংসু থম্নখি।
ক্লাশ্নিকোব এসোল্ত রাইফল্স পুথোকনবগী রসিয়ন-ইন্দিয়ন জোইন্ত ভেঞ্চর অমা হৌদোকপগী থৌরমদা শরুক য়ারিবশিং অমসুং মীথুংলেনশিংগী মফমদা পীখিবা রসিয়ন ফেদরেসনগী রাস্ত্রপতি হিজ এক্সিলেন্সী শ্রী ব্লাদীমির পুতিনগী পাওজেল

মরূপশিং, ক্লাশ্নিকোব এসোল্ত রাইফল্স পুথোকনবগীদমক রসিয়ন-ইন্দিয়ন ইন্তর্প্রাইজ হৌদোকপদা ঐহাক্না ময়াম্বু তরাম্না ওকচরি। রসিয়া অমসুং ভারতকী মরক্তা মিলিতরী অমসুং তেক্নিকেল কোওপরেসন অসি স্পিসিয়েল অমসুং প্রিভিলেজ স্ত্রাতেজিক পার্তনরশিপকী মরুওইবা লমশিংগী মরক্তা অমা ওইরি। চহী তরাগী খুজিং তরেৎকী মথক্তগী ঐখোয়না ভারতকী মরূপশিংদা থাজনীংঙাই ওইবা অমদি অফবা মখলগী লানগী খুৎশু-খুৎলায়শিং পীদুনা লাক্লি। ঐখোয়গী লৈবাক্কী মতেংগা লোয়ননা ভারত্তা মিলিতরী অমদি ইন্দস্ত্রীয়েল ফেসিলিতী চাউরাক্না ১৭০ লিংখৎখ্রে। অনৌবা জোইন্ত ভেঞ্চর অসিনা খ্বাইদগী নৌবা ২০০ পরিংগী মালেমদা মমিং চৎলবা ক্লাশ্নিকোব এসোল্ত রাইফল পুথোক্লগনি। মতৌ অসুম্না ইন্দিয়ন দিফেন্স-ইন্দস্ত্রীয়েল সেক্তরবু নেস্নেল সেক্যুরিতী এজেন্সীশিংগীদমক অপীকপা খুৎলায়গী কেতেগোরীগী দরকার ওইবা অদু এদভান্স রসিয়ন তেক্নোলোজীগী খুদোংচাবা লৌদুনা মপুং ফাহন্নবা তঞ্জা ফংলগনি। ঐহাক্না ময়ামদা অমুক হন্না নীংশিংজরী মদুদি মমাংগী ওক্তোবর থাদা ভারত্তা ঐহাক্কী ওফিসিয়েল খোংচৎ মনুংদা ঐহাক্কা ফম মান্নবা অমদি মরূপ শ্রী মোদী অমসুং ঐহাক্না লৈবাক অসিদা ক্লাশ্নিকোব পুথোকফম লিংখৎনবা য়ান্নখি। মসিগা মরী লৈননা অতেনবা মতমগী মনুংদা ইন্তর্গোবর্নমেন্তেল এগ্রীমেন্ত শেম শাখি অমদি খুৎয়েক পীনখি। মসিগা মরী লৈননা, ঐহাক্না প্রোজেক্ত অসিবু অতেনবা মতমগী মনুংদা মাই পাকহনবদা থৌদাং লৌখিবা রসিয়া অমসুং ভারতকী স্পেসিয়েলিস্তশিংবু তৌবীমল খঙবা উৎচরি। প্লান্ত অসিনা ঐখোয়গী লৈবাক অনি অসিগী মরক্তা মরূপ ওইবা অমসুং অচেৎপা কোওপরেসনগী অতোপ্পা খুদম অমা ওইরগনি। ঐহাক্না অদোমগী মায় পাক্নবা থৌনীজরী অমদি য়াইফা পাওজেল পীজরি।
বালিদা পাংথোক্লিবা জি.২০ সম্মিত লোইশিনবগী সেসন্দা প্রধান মন্ত্রী শ্রী নরেন্দ্র মোদীনা থমখিবা ৱারোলগী মনিপুরী ৱাহন্থোক

এক্সেলেন্সীশিং, মরূপশিং, ঐহাক্কী মরুপ, রাস্ত্রপতি জোকোৱিবু অমুক্কা হন্না থাগৎচনীংলি। মহাক্না হৌজিক্কী অরুবা মতমসিদা ফাওবা জি.২০বু নীংথিনা লুচিংবীখি। বালি দিক্লারেসনগী য়ানবা পুরকপগীদমক্তা ঐহাক্না জি.২০ খুন্নাইবুসু ঙসি থাগৎচরি। ইন্দোনেসিয়ানা মখোয়গী জি.২০ প্রসিদেন্সী মনুংদা পায়খৎখিবা মশক নাইবা থৌরমশিংবু ভারতনা মখা তানা চত্থহন্নবা শোইদনা হোৎনগনি। বালিগী শেংলবা ইথৎসিদা ঐখোয়না জি.২০ প্রসিদেন্সীগী থৌদাং লৌবসিসু য়াম্না য়াইফরবা তাঞ্জা অমনি। ভারত অমসুং বালিগী মরক্তা লিরবা মরী লৈনদুনা লাক্লি। এক্সেলেন্সীশিং, মালেম অসিনা জিওপোলিতেকল ওইবা উংখৎনবা, শেন্মিৎলোন তপথরকপা, চানবা অমসুং ইনর্জীগী মমল হেনগৎলকপা, অমসুং লাইচৎকী মতম শাংবা চৈথেং কয়াগা মতম অমত্তদা মাইয়োক্নরিবা মতমসিদা ভারতনা জি.২০গী থৌবু লৌরি। মসিগুম্বা মতমসিদা মালেম্না ভারত্তা থাজবা অমগা লোয়ননা য়েংলি। ভারতকী জি.২০ প্রসিদেন্সীনা ইনক্লুসিব, মিৎয়েং শানবা, ৱারেপ চেৎপা অমসুং থবক পাংথোকপদা মিৎয়েং চঙবা ওইগনি হায়না ঐহাক্না ঙসি থাজবা পীজরি। এক্সেলেন্সীশিং, মথংগী চহি অমসিদা জি.২০বু অনৌবা ৱাখল্লোন পুথোকপা অমসুং পুন্না পাংথোকমিন্নবা থবকশিংগী খোঙজেল য়াঙখৎহন্নবা মালেমগী শাফু ওইহন্নবা ঐখোয়না লেপ্তনা হোৎনগনি। মহৌশাগী পোত্থোকশিংগী মপু ওইনীংবগী ৱাখল্লোন লৈবনা শিংনবা কয়া ঙসি লৈহল্লি, অমসুং ইনভাইরনমেন্ততা অমাঙ অতা থোকহনবগী মরু ওইবা মরম অমসু মসিনা ওইরি। গ্রহ অসিগী তেক্ত কায়দবা তুংগী মতমগীদমক্তা ত্রস্তী ওইবগী ৱাখল্লোন চেনবনা ৱারোইশিন ওইগনি। এল.আই.এফ.ই., হায়বদি ‘লাইফস্তাইল ফোর ইনভাইরনমেন্ত’ কেম্পেন্না মসিদা য়াম্না চাউবা তেংবাংবা ঙমগনি। মসিগী পান্দমদি সস্তেনেবল লাইফস্তাইলবু মীয়ামগী ইহৌ ওইহনবনি। এক্সেলেন্সীশিং, চাউখৎপগী কান্নবশিংবু মীপুম খুদিংনা ফংবা অমসুং মসিদা মীপুম খুদিংনা শরুক য়াবা হায়বসিনা ঙসিগী মতমগী খ্বাইদগী তঙাই ফদবনি। চাউখৎপগী কান্নবা খুদিংবু মীওইবা খুদিংদা মীনুংশি অমসুং শৌগৎপগা লোয়ননা ঐখোয়না য়ৌহনগদবনি। নুপীশিংনা শরুক য়াদনা মালেম্না কৈদৌনুংদা চাউখৎলোই। ঐখোয়গী জি.২০গী এজেন্দা অসিদসু ঐখোয়না নুপীশিংনা লুচিংদুনা চাউখৎপা পুরকপগী হীরমদা অহেনবা মিৎয়েং থমগদবনি। শান্তি অমসুং সেক্যুরিতী লৈতনা, ঐখোয়গী তুংগী চারোন শুরোনশিংনা শেন্মিৎলোন্না চাউখৎলকপা অমসুং তেক্নোলোজীদা ইন্নোভেসন লৈরক্লিবশিংগী কান্নবা লৌবা ঙম্লোই। শান্তি লৈবা অমসুং নুংশি চান্ননা লৈবগী নাকন্দা লৈবা মপাঙ্গল লৈবা পাউজেল অমা জি.২০না পীগদবনি। হায়রিবা হীরমশিং পুম্নমক অসি ঐখোয়গী জি.২০ চেয়রমেন্সিপকী থীম, “পৃথিবী অমা, ইমুং-মনুং অমা, তুংগী মতম অমা” অসিদা য়াওরি। এক্সেলেন্সীশিং, জি.২০ প্রসিদেন্সীগী থৌদাং লৌবসি ভারত মচা খুদিংগী চাউথোকচনীংঙাইনি। ঐখোয়না ঐখোয়গী লৈবাক্কী তোঙান-তোঙানবা রাজ্য অমসুং শহরশিংদা জি.২০গী মীফম কয়া পাংথোক্কনি। ঐখোয়গী মীথুংলেনশিংনা ভারতকী তোঙানবা মতৌ চেনবা, ইনক্লুসিব ওইবা চৎনবী অমসুং ইনাক খুনবা নাৎকী মতৌগী নীংথিরবা শক্তম উবা ফংগনি। ‘গনতন্ত্রগী মমা’ ওইরিবা ভারতকী তোপ-তোপ্পা থৌওং অসিদা অদোম খুদিংনা শরুক য়াবা হায়বসি ঐখোয়গী অপাম্বনি। ঐখোয় পুন্না হোৎনমিন্নদুনা, জি.২০বু মালেমদা অহোংবা পুরকপগী শাফু ওইহনগনি। অদোম্বু ঐহাক্না হন্না হন্না থাগৎচরি। দিসক্লেমর: মসিদি প্রধান মন্ত্রীগী ৱারোলগী চাউরাকপা পাউদম্নি। অশেংবা ৱারোলদি হিন্দিদা থমখিবনি।
তুংকোইনা চৎনগবা  শহর শেমগৎনবা ভারত অমসুং ফ্রান্সকী মরক্তা তেক্নিকেলগী মতেং পীনবদা মন্ত্রী মন্দলনা  য়াখ্রে

তুংকোইনা চৎনগবা শহর শেমগৎনবা ভারত অমসুং ফ্রান্সনা তেক্নিকেলগী মতেং পীনবগী য়ান-চে অমা ভারত অমসুং ফ্রান্সনা ২০১৮গী মার্চ থাদা খুৎয়েক পীনখিবদা প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা থাগৎপা ফোংদোরকলি। য়ান-চে অসি চহি ৫ চৎনগনি। অকুপ্পা ৱারোলশিং য়ান-ৱারোল অসিগী পান্দমদি স্মার্ত সিতী শেমগৎপা, আর্বান মাস ত্রান্সপোর্ত সিস্তেম শেমগৎপা, শহরদা য়ুম তাননবা শেমগৎপা, ঈশিং পীবা, অমোৎপা শেংদোকপা, ঈশিং অমুক হন্না শীজিন্ননবা, তেক্নোলোজী পীথোক পীশিন তৌনবা, মহৌশাদা ফংবা ঈশিং লিদুনা থম্বা, সরকুলর ইকনোমী, মীয়ামগী য়ুম শাবা, শহরগী প্লান তৌবা, হেরিতেজ, হুমেন রিসোর্স দিবেলপমেন্ত, ত্রেনিং পীবা অমসুং নাকল অনিনা পাম্নবা থবকশিংদা তেক্নিকেলগী ওইবা মতেং পীনবা হায়বসিনি। থবক্ত ওন্থোক্নবা লাল্লোং য়ান-ৱারোল অসিগী মখাদা য়ানখিবশিংদা মতেং পীনদুনা থবক্ত ওন্থোক্নবা জোইন্ত ৱার্কিং গ্রূপ (জে দব্লিউ জি) অমা লিংখৎকনি। জোইন্ত ৱার্কিং গ্রূপকী মীফম চহি অমদা অমুক্তং পাংথোক্কনি। ভারত্ত পাংথোকখিবা চহিগী মতুংদা লাকপা চহিদা ফ্রান্সতা পাংথোক্কনি। মরুওইনা কান্নগদবশিং য়ান-ৱারোল অসিনা লৈবাক অনিগী মরক্ত তুংকোইনা চৎনগদবা শহর শেমগৎপগী থবক্তা নাকল অনিনা মতেং পীনগনি। কান্নবা ফংগদবশিং য়ান-ৱারোল অসিনা স্মার্ত সিতী শেমগৎনবা, আর্বান মাস ত্রান্সপোর্ত সিস্তেম শেমগৎনবা, শহরদা য়ুম তাননবা শেমগৎনবা, ঈশিং পীনবা, অমোৎপা শেংদোক্নবা, ঈশিং অমুক হন্না শীজিন্ননবা, তেক্নোলোজী পীথোক পীশিন তৌনবা, মহৌশাদা ফংবা ঈশিং লিদুনা থম্নবা, সরকুলর ইকনোমী, মীয়ামগী য়ুম শাবা, শহরগী প্লান তৌবা, হেরিতেজ, হুমেন রিসোর্স দিবেলপমেন্তগী লমদা থবক মরাং কাইনা ফংহনবা ঙমগনি।
দেনমার্ক কিংদমগী প্রধান মন্ত্রীগী খোঙচৎতা একচেঞ্জ তৌনখিবা য়ান ৱারোলশিং/এগ্রীমেন্তশিংগী পরিং

সিরিএল নম্বর য়ান ৱারোল/এগ্রীমেন্তকী মমিং ভারতকী মাইকৈদগী একচেঞ্জ তৌখিবা দেনিশকী মাইকৈদগী একচেঞ্জ তৌখিবা ১ গ্রাউন্দ ৱাতর রিসোর্সেস অমদি এক্বুইফরশিংগী মেপ্পিংদা কাউন্সিল ওফ সাইন্তিফিক অমসুং ইন্দস্ত্রীএল রিসর্স-নেস্নেল জিওফিজিকেল রিসর্স ইন্সতিত্যুত, হায়দ্রবাদ, আর্হস য়ুনিভর্সিতী, দেনমার্ক অমদি জিওলোজিকেল সর্ভে ওফ দেনমার্ক অমসুং গ্রীনলেন্দগী মরক্তা য়ানা-ৱারোল সি.এস.আই.আর.- নেস্নেল জিওফিজিকেল রিসর্স ইন্সতিত্যুত উপ্পল রোদ, হায়দ্রবাদ (তেলঙ্গনা)কী দাইরেক্তর দা. ভি.এম. তিৱারি এম্বাসেদর ফ্রেদী স্বেন ২ কাউন্সিল ওফ সাইন্তিফিক অমসুং ইন্দস্ত্রীএল রিসর্স অমদি দেনিশ পেতেন্ত অমসুং ত্রেদমার্ক ওফিসকী মরক্তা ত্রেদিস্নেল নোলেজ দিজিতেল লাইব্রেরী এসেস এগ্রীমেন্ত৷ সি.এস.আই.আর.-ত্রেদিস্নেল নোলেজ দিজিতেল লাইব্রেরী য়ুনিত ১৪, সতসঙ্গ বিহর মর্গ, ন্যু দিল্লীগী হেদ দা. বিস্বাজনানি জে. সত্তিগেরি এম্বাসেদর ফ্রেদী স্বেন ৩ পোতেন্সিএল এপ্লিকেসনশিংগা লোইননা ত্রোপিকেল ক্লাইমেতশিংগীদমক নেচরেল রেফ্রিজেরেন্তশিংরোমদা সেন্তর ওফ এক্সিলেন্স লৈহন্নবা ইন্দিয়ন ইন্সতিত্যুত ওফ সাইন্স, বেঙ্গলুরু অমসুং দেনফোস ইন্দস্ত্রীস প্রাইভেৎ লিমিতেদকী মরক্তা য়ানা-ৱারোল ইন্দিয়ন ইন্সতিত্যুত ওফ সাইন্স, বেঙ্গলুরুগী দাইরেক্তর প্রোফেসর গোবিন্দন রঙ্গরাজন দেনফোস ইন্দিয়াগী প্রসিদেন্ত, রবিচন্দ্রন পুরুশোথামন ৪ ভারত সরকারগী স্কিল দিবেলপমেন্ত অমসুং ওল্তরপ্রিনরশিপ মন্ত্রালয় অমদি দেনমার্ক কিংদমগী সরকারগী মরক্তা জোইন্ত লেত্তর ওফ কন্তেন্ত স্কিল দিবেলপমেন্ত অমসুং এল্তরপ্রিনরশিপ মন্ত্রালয়গী সেক্রতরী, শ্রী রাজেশ অগর্ৱাল এম্বাসেদর ফ্রেদী স্বেন মথক্তা পল্লিবা অসিগী মথক্তা, মখাগী কম্মর্সিএল এগ্রীমেন্তশিং অসিসু লাওথোকখি: – A. হাইদ্রোজেন ইলেক্ত্রোলাইজর শেমগৎনবা অমদি ভারত্তা হাইদ্রোজেন ইলেক্ত্রোলাইজর পুথোক্তুনা দিপ্লোই তৌবগী মতাংদা রিলাইন্স ইন্দস্ত্রীস লিমিতেদ অমদি স্তিসদেল ফ্যুল তেক্নোলোজীসকী মরক্তা য়ানা-ৱারোল৷ B. দেনমার্কতা বেজ তৌদুনা ‘সস্তেনেবিলিতী সোলুসনশিংগীদমক সেন্তর ওফ এক্সিলেন্স’ অমা শেমগৎনবা ইনফোসিস তেক্নোলোজীস অমদি আর্হস য়ুনিভর্সিতীগী মরক্তা য়ানা-ৱারোল৷ C. সোলুসনশিংদা নোলেজ সেয়র তৌনবা হেনগৎহন্নবা কোওপরেসন পীনবা অমদি ইকোনোমীগী গ্রীন ত্রাঞ্জিসনদা রিসর্স তৌবা লাইহন্নবা ‘ওবজর্বর রিসর্স ফাউন্দেসন’ অমদি ‘স্তেত ওফ গ্রীন’গী মরক্তা য়ানা-ৱারোল৷
প্রধান মন্ত্রীনা মীয়ামদা পি.এম. গরীব কলয়ান অন্না য়োজনাগী সবকা বিকাস মহাক্বিজতা শরুক য়ানবা হায়খ্রে

প্রধান মন্ত্রী, শ্রী নরেন্দ্র মোদীনা মীয়ামদা পি.এম. গরীব কলয়ান অন্না য়োজনাগী সবকা বিকাস মহাক্বিজতা শরুক য়ানবা হায়খ্রে। মসিদি অফবা লৈঙাক্কী খোঙথাং কয়া মনুং চনগদবা য়াম্না নুংঙাইবা ক্বিজ অমনি হায়না প্রধান মন্ত্রীনা হায়খি। প্রধান মন্ত্রীনা মাইগোবইন্দিয়াগী ত্বীত অমগী পাউখুম পীরদুনা অসুম্না ত্বীত তৌখিঃ “মসিদি অফবা লৈঙাক্কী খোঙথাং কয়া মনুং চনগদবা য়াম্না নুংঙাইবা ক্বিজ অমনি। #SabkaVikasMahaQuizতা শরুক য়াবীয়ু অমসুং পুম্নমক মনুং চন্দুনা চাউখৎপা পুরক্নবা ঐখোয়না হোৎনরিবা খোঙথাংগী মপাঙ্গল কনখৎহনসি”।
পি.এম.না হিজ হোলিনেস দা. শ্রী শ্রী শ্রী শিবকুমার স্বামীগালুবু মহাক্কী মপোক কুমওন্না লাকপদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা হিজ হোলিনেস দা. শ্রী শ্রী শ্রী শিবকুমার স্বামীগালুবু মহাক্কী মপোক কুমওন্না লাকপদা ইকাই খুম্নবা উৎখ্রে। ত্বিত অমদা প্রধান মন্ত্রীনা হায়খি; "ঐহাক্না হিজ হোলিনেস দা. শ্রী শ্রী শ্রী শিবকুমার স্বামীগালুবু মহাক্কী মপোক কুমওন্না লাকপদা ইকাই খুম্নবা উৎচরি। মহাক অসি মশিং লাকঙমদ্রবা মীওই কয়াগী থমোয়দা লৈরি। মহাক্না তৌরম্বা লম্বা লৈত্রবা কম্ম্যুনিতী সর্ভিস অমসুং মহাক্না হেল্থকিয়র অমসুং এজুকেসন্দা কত্থোকখিবা অদু মতম চুপ্পদা নীংশিংদুনা লৈহৌরগনি। ঐখোয়না মহাক্কী মঙলানশিং থুংহন্নবা লেপ্পা লৈতনা হোৎনখিগনি।"
মন্ত্রীমন্দলনা ম্যানমারগী য়ামেথিনদা লৈরিবা ৱুমেন্স পুলিস ত্রেনিং সেন্তর অদুগী অপগ্রেদেসনদা এমওয়ু অয়াবা পিখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ম্যানমারগী য়ামেথিনদা লৈরিবা ৱুমেন্স পুলিস ত্রেনিং সেন্তর অদুগী অপগ্রেদেসনদা ভারত অমসুং ম্যানমারগী মরক্তা মেমোরেন্দম ওফ অন্দর্সতেন্দিং অদুগা মসিগী ওইবা এক্স-পোস্ত ফেক্তো এপ্রুবেল পিখ্রে । এমওয়ু অসি ২০১৭কী সেপ্তেম্বর ৬তা খুৎয়েক পিনখিবনি । এমওয়ু অসিনা ভারত সরকারগী তেক্নিকেল অমসুং শেনফমগী মতেংগা লোইননা ম্যানমার সরকারনা মসিগী পুলিস ফোর্সকী কেপাসিতী শেমগৎপগী ওইবা কেপেবিলিতীশিং মখা তানা চাওথোকহন্নবা য়ামেথিন ৱুমেন্স পুলিস ত্রেনিং সেন্তর অপগ্রেদেসন কোনশিনগনি ।
প্রধান মন্ত্রীনা মীয়ামদা ইদ-উল-অধাগী থৌরমদা হরাউ তয়াম্বা ফোংদোকখ্রে

প্রধান মন্ত্রী, শ্রী নরেন্দ্র মোদীনা মীয়ামদা ইদ-উল-অধাগী থৌরমদা হরাউ তয়াম্বা ফোংদোকখ্রে। ত্বীত অমদা প্রধান মন্ত্রীনা হায়খি; “ইদ মুবারক! ইদ-উল-অধাগী থৌরমদা য়াইফ পাউজেল পীজরি। নুমিৎ অসিদা হেন্ন ফবা থবক তৌনবদা পুন্না মিনুংশি, পুনশিনবা অমসুং অমগা-অমগা মান্নবা ইথিল অমা পুরকপা ওইরসনু”।
প্রধানমন্ত্রী বারাণসীদা চৎকনি, চাওখৎ-থৌরাংগী প্রোজেক্ত কয়ামরুম হৌদোক্কনি

প্রধানমন্ত্রীনা শ্রী নরেন্দ্র মোদী সেপ্তেম্বরগী ২২ অমসুং ২৩দা মহাক্কী পার্লিয়ামেন্তরী কোন্সতিত্যুএন্সী ওইরিবা বারাণসীদা চৎকনি। খোংচৎ অসিদা প্রধানমন্ত্রীগী থবক-থৌরম ওইনা ইনফ্রাস্ত্রকচর, রেলৱেজ, তেক্সতাইল, ফাইনান্সিয়েল ইনক্লুজন, ইনভাইরন্মেন্ত অমসুং সেন্তিসন, এনিমেল হজবেন্দরী, কলচর অমসুং স্পিরিচুএলিতী য়াওরি। প্রধানমন্ত্রীনা বাড়া লালপুরদা লৈবাক অসিদা দীনদয়াল হস্তকলা সংকুল – হেন্দিক্রাফকী ললোন-ইতিক্কী খুদোংচাবা সেন্তর অমা কৎথোক্কনি। শ্রী নরেন্দ্র মোদীনা ভিদিও লিঙ্ক অমগী থোংদা মহামনা এক্সপ্রেস লমথাগনি। ত্রেন অসি বারাণসীবু গুজরাৎতা সুরৎ অমসুং বডোদরাগা লোইননা শম্নহনগনি। মফম অসিদা, প্রধানমন্ত্রীনা শহরদা চাওখৎ-থৌরাং কয়ামরুমগী উরেপ উয়ুং তমগনি অমসুং শহর অসিদা চাওখৎ-থৌরাং কয়ামরুম কৎথোক্কনি। প্রধানমন্ত্রীনা উৎকর্শ বেঙ্ককী বেঙ্কিং সর্বিসশিং হৌদোক্কনি, লোইননা বেঙ্ককী হেদক্বাতরশিংগী বিল্দিংগী উরেপ-উয়ুং তম্বগী প্লেক মাইখুম হাংদোক্কনি। উৎকর্শ বেঙ্ক অসি মাইক্রো ফাইনান্সকী লমদা অখন্নবা ফিদা ফংলি। প্রধানমন্ত্রীনা ভিদিও লিঙ্ক অমগী থোংদা বারাণসীগী মীয়ামদা জল এম্বুলেন্স সর্বিস অমসুং জল শব ৱাহন সর্বিস অমা কৎথোক্কনি। সেপ্তেম্বর ২২গী নুমিদাংৱাইরমদা, প্রধানমন্ত্রীনা বারাণসীগী পুৱারী ওইরবা তুলসী মানস মন্দিরদা চৎকনি। মহাক্না “রামায়ণ”দা পোস্তেল স্তাম্প অমা পুথোক্কনি। মতুংদা, মহাক শহরগী দুর্গা মাতা মন্দিরদা চৎকনি। সেপ্তেম্বর ২৩দা, প্রধানমন্ত্রীনা চাওরাকপা মওংদা শহনশাহপুর খুঙ্গংগী হকশেলগা মরি লৈনবা থৌরম অমদা শরুক য়াগনি। মসিগী মতুংদা মহাক পশুধন আরোগ্য মেলা অমদা চৎকনি। প্রধানমন্ত্রীনা, খুঙ্গং অমসুং শহরগী লমদমদা প্রধানমন্ত্রী আৱাস য়োজনাগী কান্নবা ফংলবশিংদা সর্তিফিকেৎশিং য়েন্থোক্কনি, অমসুং মীফম অমদা ৱা ঙাংগনি।
পি.এম.না য়ু.পি.গী বরেলীদা থোকখিবা লম্বীগী খুদোংথিবা থৌদোক্তা লৈখিদ্রবশিংদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা উত্তর প্রদেশকী বরেলীদা থোকখিবা লম্বীগী খুদোংথিবা থৌদোক্তা লৈখিদ্রবশিংদা অৱাবা ফোঙদোকখ্রে। প্রধান মন্ত্রীগী লোইশঙনা ত্বিত তৌখি; “উত্তর প্রদেশকী বরেলীদা থোকখিবা লম্বীগী খুদোংথিবা থৌদোক অদু য়াম্না নুংঙাইতে। লৈখিদ্রবা মীওইশিংগী ইমুং মনুংগী অৱাবদা ঐহাক্না শরুক য়াজরি। অৱাবা তানফম অসিদা ঈশ্বরনা মখোয়দা থৌনা হাপ্পিবা ওইরসনু: পি.এম.”
সেপ্তেম্বর ১৮দা প্রধান মন্ত্রীনা গোৱাদা কোবিদ ভেক্সিনেসন প্রোগ্রামগী হেলথকেয়র ৱার্কর অমসুং বেনিফিসরীশিংগা উন্নগদৌরি

প্রধান মন্ত্রী শ্রী নরেন্দ্র মোদীনা ২০২১গী সেপ্তেম্বর ১৮ অয়ুক্কী পুং ১০:৩০ তাবা মতমদা গোৱাদা অহল ওইরবা মীওইশিংদা অহানবা দোজ ১০০% মপুং ফানা কাপথোকখিবগীদমক কোবিদ ভেক্সিনেসন প্রোগ্রামগী হেলথকেয়র ৱার্কর অমসুং বেনিফিসরীশিংগা উন্নগদৌরি। রাজ্য সরকারনা কন্না হোৎনদুনা লৌখৎখিবা খোঙথাংনা মরম ওইদুনা ভেক্সিনেসন কবরেজ অসি তিকাউৎসব কম্ম্যুনিতী মোবালাইজেসন অমসুং গ্রাসরুত আউতরিতচ য়াওনা থবক মফমশিং, অহল ওইরবশিংগী লৈফম য়ুম, দিব্যাংজাং অসিনচিংবা অসিদা তিকা থানবা মরুওইবা পান্দম থম্লিবা অমসুং ময়ামদা চিংনবা অমসুং অকিবা কোক্নবা লেপ্পা লৈতনা হোৎনবা ভেক্সিনেসন কবরেজ অসি অসিনা মায় পাকপা ঙম্বনি। রাজ্য অসিনা ভেক্সিনেসন কবরেজ অসিবু মায় পাক্না পাংথোকপা ঙম্নবা তৌকী সাইক্লোনগুবা অৱাবা নংবশিং মায়থিবা পীদুনা লাকখি। গোৱাগী মুখ্য মন্ত্রীশু থৌরম অসিদা শরুক য়াগনি।
প্রধান মন্ত্রীনা শক্নাইরবা কন্নাদাগী অইবা দাঃ সিদ্দালিঙ্গায়ানা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা শক্নাইরবা কন্নাদাগী অইবা দাঃ সিদ্দালিঙ্গায়ানা লৈখিদবদা থমোয় শোক্না অৱাবা ফোংদোকখ্রে। ত্বীত অমদা প্রধান মন্ত্রী হায়খি, “দাঃ সিদ্দালিঙ্গায়াবু মহাক্কী মহৈ য়াল্লবা অইবশিং, শৈরেং অমসুং সমাজগী ওইবা ৱায়েল-বিচারদা লৌখিদা থৌদাং কয়া অমনা নিংশিংদুনা লৈহৌরগনি। মহাক্না লৈখিদবা অসি নুঙাইতবা অমনি। অৱাবা তারবা পুংফম অসিদা মহাক্কী ইমুং-মনুং অমসুং মহাকপু পামজবশিংগী মফমদা ঐহাক্কী ৱাখলনা অৱাবদা শরুক য়াজরি। ওম শান্তি”।
প্রধান মন্ত্রীনা শ্রী প্রতাপভাই শাহ লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা গুজরাতকী হান্নগী ফাইনান্স মিনিস্তর, শ্রী প্রতাপভাই শাহ লৈখিদবদা অৱাবা ফোংদোকখ্রে। ত্বীত অমদা, প্রধান মন্ত্রীনা মহাক্না মীয়ামগী পুন্সি অমসুং জর্নালিজমগী লমদা লৌরম্বা থৌদাংশিংবু নিংশিংখি অমসুং মহাক্কী থৱায়না শান্তি লৈনবা থৌনিজখি। শ্রী মোদীনা অৱাবা তারবা ইমুং-মনুংদা শরুক য়াজরি হায়না ফোংদোকখি”।
গুজরাত্তা লৈবা বেচারজীদা নীংতম লান্মী শ্রী প্রহলাদজী পতেলগী ১১৫শুবা মপোক কুমওন অমসুং মহাক্কী পুন্সি ৱারী ফোঙবগী থৌরমদা পি.এম.গী পাউজেল

প্রধান মন্ত্রী শ্রী নরেন্দ্র মোদীনা ঙসি ভিদিও মেসেজ অমগী থোংদা গুজরাতকী বেচারজীদা নীংতম লান্মী শ্রী প্রহলাদজী পতেলগী ১১৫শুবা মপোক কুমওন অমসুং মহাক্কী পুন্সি ৱারী ফোঙবগী থৌরমদা ৱা ঙাংখ্রে। থৌরম অদুদা গুজরাতকী মুখ্য মন্ত্রী, শ্রী বুপেন্দ্রভাই পতেলসু শরুক য়াখি। প্রধান মন্ত্রীনা বেচারজীগী মতিক-মঙাল লৈরবা লমদম অসিবু ইকাই খুম্নবা উৎখি অমসুং নীংতম লান্মী, সোসিএল ৱার্কর, শ্রী প্রহলাদজী পতেলবু নীংশিংদুনা মকোক নোন্না খুরুমখি। প্রধান মন্ত্রীনা শ্রী প্রহলাদজী পতেলনা সোসিএল সর্ভিসতা উৎখিবা পুকচেল চাউবা মতৌ অমসুং মহাক্না কত্থোকখিবা অদু থমখি। নীংতম লান্মী অসিনা মহাত্মা গান্ধীনা হায়রকপদগী নীংতম ইহৌদা শরুক য়াখি অমসুং সাবরমতী অমসুং য়রবদাদা কৈশুমশঙদা লৈখি। প্রধান মন্ত্রীনা শ্রী প্রহলাদজী পেলদা য়াওরিবা ‘লৈবাক হান্না’ হায়বা ৱাখল্লোন অদু উৎলিবা থৌদোক্কী মতাংদা পাউতমখি। শ্রী পতেলগী মপা অসি মহাক্না কৈশুমশঙদা লৈরিঙৈ মতমদা লৈখিদে অদুবু মহাক্না মমাগী অরোইবা মথৌ মঙম পাঙথোকপা য়ানবা লোইলম লৈঙাকশিংনা মঙোন্দা লাল্লে হায়না হায়জৌ হায়দুনা কন্দিসনশিং থমখি অদু শ্রী প্রহলাদজী পতেলনা য়াখিদে। মহাক্না অন্দরগ্রাউন্দদা লান্থেংনখিবা নীংতম লান্মী কয়াবু শৌগৎখি। প্রধান মন্ত্রীনা নীংতম্বা ফংলবা মতুংদা নীংথৌ পানবা লৈবাকশিং পুনশিন্নবা শ্রী প্রহলাদজী পতেলনা সরদার পতেলগী মতেং পাংবদা লৌখিবা থৌদাং অদুসু থমখি। প্রধান মন্ত্রীনা অসিগুম্বা অথৌবা নীংতম লান্মীশিং অসি হিস্তরীগী লাইরিকশিংদা পন্দবা অসিদা নুংঙাইতবা ফোঙদোকখি। প্রধান মন্ত্রীনা শ্রী প্রহলাদজী পতেলগী লোইনবী কাশী বাদসু ইকাই খুম্নবা উৎখি। প্রধান মন্ত্রীনা মশক নাইবা মীওইশিংগী পুন্সি ৱারী অমসুং মখোয়না থবক তৌরম্বগী মওং-মতৌশিং দোক্যুমেন্তেসন তৌবা আসি য়াম্না মরু ওই মরমদি মসিনা হৌরক্লিবা মীরোলদা ইথিল পীরি হায়না ফোঙদোকখি। প্রধান মন্ত্রীনা য়ুনিভর্সিতীশিংদা নীংতম লান্মীশিংগী মীয়াম্না খঙনদনা লৈরিবা হীরমশিংদা রিসর্চ তৌনবা অমসুং পব্লিশ তৌনবা অপীল তৌখ্রে। ঐখোয়না অনৌবা ভারত অমা শেমগৎপদা শ্রী প্রহলাদ পতেলগুম্বা নীংতম লান্মীশিংবু নীংশিংগদবনি হায়না প্রধান মন্ত্রীনা ফোঙদোকখ্রে।
ইমান্যুএল মেক্রোননা ফ্রান্সকী রাস্ত্রপতি অমুক হন্না ওইরকপদা পি.এম.না নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা ইমান্যুএল মেক্রোননা ফ্রান্সকী রাস্ত্রপতি অমুক হন্না ওইরকপদা নুংঙাইবা ফোঙদোকখ্রে। ত্বিত অমদা প্রধান মন্ত্রীনা হায়খি; “ফ্রান্সকী রাস্ত্রপতি ওইনা অমুক হন্না খল্লকপদা ঐহাক্কী মরুপ @EmmanuelMacron দা ঐহাক্না নুংঙাইবা ফোঙদোকচরি! ভারত-ফ্রান্সকী স্ত্রেতেজিক পার্তনরশিপ অসি চেৎশিনহন্নবা থবক মখা তানা পুন্না তৌমিনগনি হায়না ঐহাক্না থাজবা থম্মি।”
রৱান্দা, উগান্দা অমসুং খা আফ্রিকাদা প্রধান মন্ত্রীগী রাজ্য খোংচৎ (জুলাই ২৩-২৭, ২০১৮)

প্রধান মন্ত্রী শ্রী নরেন্দ্র মোদীনা রিপব্লিক ওফ রৱান্দা (জুলাই ২৩-২৪), রিপব্লিক ওফ উগান্দা (জুলাই ২৪-২৫) অমসুং রিপব্লিক ওফ সাউথ আফ্রিকা (জুলাই ২৫-২৭)দা চৎকনি। মসি ভারতকী প্রধান মন্ত্রী অমগী অহানবা রৱান্দাগী খোংচৎ ওইরগনি অমদি ঐখোয়গী প্রধান মন্ত্রীগী চহি ২০ মতুংদা চৎপা উগান্দাগী খোংচৎ ওইরগনি। খা আফ্রিকাগী খোংচৎ অসি ব্রিক্স সমিৎকী ৱাফমগা মরি লৈনরি। রৱান্দা অমসুং উগান্দাদা প্রধান মন্ত্রীগী ওফিসিয়েল ওইবা এঙ্গেজমেন্তা রাষ্ট্রপতিশিংগা নাকল অনিগী ওইবা মীফমশিং, মীহুৎ কাংবুগী থাক্তা ৱারী শানবা অমসুং ললোন ইতিক অমদি ইন্দিয়ন কমুনিতীশিংগা মীফম পাংথোকপা য়াওরি। রৱান্দাদা প্রধান মন্ত্রীনা গেনোসাইদ মেমোরিয়েলদা চৎকনি অমদি রাষ্ট্রপতি পাউল কাগেমনা হৌদোকপা নেস্নেল সোসিয়েল প্রোতেক্সন স্কিম অমা ওইরিবা গিরিনকা (ইমুং অমদা ষণবী অমা)গী থৌরমদা শরুক য়াগনি। উগান্দাদা প্রধান মন্ত্রীনা উগান্দাগী পর্লিয়ামেন্তদা কীনোৎ এদ্রেস অমা পীগনি – উগান্দাগী পর্লিয়ামেন্তা ৱা ঙাংবা ভারতকী অহানবা প্রধান মন্ত্রী ওইরগনি। খা আফ্রিকাদা, প্রধান মন্ত্রীনা খা আফ্রিকাগী রাষ্ট্রপতিগা লোয়ননা নাকন অনিগী ওইবা মীফম পাংথোক্কনি অমদি ব্রিক্স সমিৎ অমসুং ব্রিক্সকা মরি লৈনবা অতোপ্পা মীফমশিংদা শরুক য়াগনি। ব্রিক্স মীফমশিংগী মথক্তা শরুক য়ারিবা লৈবাকশিংগা লোয়ননা নাকল অনিগী ওইবা মীফমশিং পাংথোক্নবসু থৌরাং তৌরি। খোংচৎ অসিগী মনুংদা দিফেন্স, ত্রেদ, কলচর, এগ্রীকলচর অমসুং দাইরী কোওপরেসনগী লমশিংদা য়ানা ৱারোলশিং খুৎয়েক পীনগনি। হৌখিবা চহি খরা অসিদা ঐখোয়না আফ্রিকাগী লৈবাকশিংগা তোঙান তোঙানবা লমশিংদা এঙ্গেজ তৌরি অমদি হৌখিবা চহি মরি অসিদা রাষ্ট্রপতি, উপ-রাষ্ট্রপতি অমসুং প্রধান মন্ত্রীগী থাক্তা আফ্রিকাদা মপাল লমগী খোংচৎ ২৩ চৎখ্রে। আফ্রিকা অসি ভারতকী ফোরেন পোলিসীগী মকোক থোংবা প্রায়োরিতী ওইরি। প্রধান মন্ত্রীগী রৱান্দা, উগান্দা অমসুং খা আফ্রিকাগী খোংচৎ অসিনা আফ্রিকান মহাদেশকা লোয়ননা লৈনরিবা ঐখোয়গী মরি অসি হেন্না চেৎশিলহল্লগনি।
“মেন নহিং হম” পোর্তেল অমসু এপ হৌদোকপগী থৌরমদা প্রধান মন্ত্রীনা আই তি অমসুং ইলেক্ত্রোনিক মেন্যুফেকচরিংগী মীওইশিংদা ৱারী শানগনি

২০১৮গী ওক্তোবর ২৪দা “মেন নহিন হম” পোর্তেল অমসু এপ হৌদোকপা থৌরমদা প্রধান মন্ত্রী নরেন্দ্র মোদীনা লৈবাক শীনবা থুংনা লৈরিবা আই তি অমসুং ইলেক্ত্রোনিক মেন্যুফেকচরিংগী মীওইশিংদা ৱারী শানগনি। “সেল্ফ4সোসাইতি” হায়বা পান্দমদা থবক তৌরিবা পোর্তেল অসিনা আই তিগী মীওইশিং অমসুং লুপশিংনা মফম অমদগী খুন্নাইগী য়াইফনবা থবক কয়া পাংথোকপা ঙমহনগনি। পোর্তেল অসিনা তেক্নোলোজিগী মতেং শীজিন্নদুনা খুন্নাইগী শোৎথরবা কাংলুপকী মীওইশিংগী থবক তৌবদা মতেং পাংগনি। মসিনা খুন্নাইগী কান্নগদবা থবক তৌনীংবা থৱায় য়াউবা মীওইশিং পাক-শন্না শরুক য়াহনবা ঙমগনি। প্রধান মন্ত্রীনা উদোক্কী মরুওইবা লুচীংবশিং উনগনি। আই তিগী লমদা থবক তৌরিবশিং অমসুং ইলেক্ত্রোনিক মেন্যুফেকচরিংগী মীওইশিংদা মহাক্না ৱা ঙাংগনি। মহাক্না থৌরম অদুদা তাউনহোলগী মওংদা ৱারী শানগনি। ভিদিও কনফরেন্সিংগী খুৎথাংদা লৈবাক অসিগী মফম ১০০ হেনবগী আই তিগী লমদা থবক তৌরিবশিং অমসুং ইলেক্ত্রোনিক মেন্যুফেকচরিংগী মীওইশিং থৌরম অদুদা শরুক য়ারবা য়ারি।
প্রধান মন্ত্রীনা ওগস্তকী তাং ১০দা উজ্জ্বলা ২.০ লোঞ্চ তৌরগনি

২০২১, ওগস্তকী তাং ১০গী নুংথিল পুং ১২:৩০দা প্রধান মন্ত্রী শ্রী নরেন্দ্র মোদীনা ভিদিও কনফরেন্সিংগী খুৎথাংদা উত্তর প্রদেশকী মাহোবাদা এল.পি.জি. কন্নেক্সনশিং খুৎশিন্নদুনা উজ্জ্বলা ২.০ (প্রধান মন্ত্রী উজ্জ্বলা য়োজনা-পি.এম.য়ু.ৱাই.) লোঞ্চ তৌরগনি৷ থৌরম অসিদা, প্রধান মন্ত্রীনা উজ্জ্বলাগী বেনিফিসরীশিংগা ৱারী-ৱতায় শানগনি অমদি লৈবাক অসিদসু ৱা ঙাংগনি৷ উজ্জ্বলা ১.০দগী উজ্জ্বলা ২.০ লাকখিবগী খোঙচৎ ২০১৬তা উজ্জ্বলা ১.০ লোঞ্চ তৌখিবা মতমদা, বি.পি.এল য়ুমথোংশিংগী মেম্বর নুপী কোতি ৫দা এল.পি.জি. কন্নেক্সনশিং পীনবা তার্গেৎ অমা থমখি৷ মতুং তারকপদা, স্কিম অসি ২০১৮গী এপ্রীল থাদা হেন্না চাওথোকহন্দুনা অহেনবা কাংলুপ তরেৎতগী ( এস.সি./এস.তি., পি.এম.এ.ৱাই., এ.এ.ৱাই., খ্বাইদগী শোত্থরবা কাংলুপশিং, তী গার্দেন, ফোরেস্ত দ্যুল্লরশিং, ইথৎশিং) নুপী বেনিফিসরীশিং হাপচিনখি৷ অদুগা তার্গেৎ অদু এল.পি.জি. কন্নেক্সন কোতি ৮দা শেমদোকখি৷ মসিগী তার্গেৎ অসি তার্গেৎ থম্লিবা নুমিৎ অদুদগী নুমিৎ তরেৎনি ৱাৎলিঙৈ ২০১৯গী ওগস্ত থাদা ফংবা ঙমখি৷ এফ.ৱাই. ২১-২২গী য়ুনিয়ন বদজেৎতা, পি.এম.য়ু.ৱাই. স্কিমগী মখাদা অহেনবা এল.পি.জি. কন্নেক্সন কোতি অমগা হাপচিন্নবগী প্রোবিজন লাওথোকখি৷ মসিগী অহেনবা কোতি অমগী পি.এম.য়ু.ৱাই. কন্নেক্সনশিং(উজ্জ্বলা ২.০গী মখাদা) অসিনা পি.এম.য়ু.ৱাই.গী মমাংগী ফেস্তা মনুং চলহৌদ্রবা য়াম্না ইনকম নেম্বা ইমুংশিংদা দিপোজিৎ-ফ্রী এল.পি.জি. কন্নেক্সনশিং পীনবা পান্দম থম্লি৷ দিপোজিৎ ফ্রী এল.পি.জি. কন্নেক্সন অমগা লোইননা, উজ্জ্বলা ২.০না বেনিফিসরীশিংদা লেম্না হোতপ্লেত অমসুং রিফিল তৌরবা গ্যাস পীগনি৷ অদুগা, এনরোলমেন্ত তৌবগী প্রোসিদ্যোর অদুদসু চে-চাংগী থবক য়াম্না চংদে৷ উজ্জ্বলা ২.০দা, মাইগ্রেন্তশিংনা রেসন কার্দশিং নত্রগা লৈফম য়াওবা প্রুফ পীশিনবগী দরকার ওইররোই৷ ‘ফেমিলী দিক্লারেসন’ অমসুং ‘লৈফমগী প্রুফ’ অনিমক্কী সেল্ফ-দিক্লারেসন অমনা মপুং ফারগনি৷ মীপুং খুদিংমক এল.পি.জি. শিজিন্নহনবা হায়বা প্রধান মন্ত্রীগী মংলান অদু মংফাওনহনবদা উজ্জ্বলা ২.০না মতেং পাংলগনি৷ পেত্রোলিয়ম অমসুং নেচরেল গ্যাসকী কেন্দ্রগী মন্ত্রী অমসুং উত্তর প্রদেশকী মুখ্য মন্ত্রীসু থৌরম অসিদা শরুক য়াগনি৷